П Р О Т О К О Л    № 20
от заседание на Комисията по анализ и отчитане
степента на натовареност на органите на съдебната власт 
към Висшия съдебен съвет
26 май 2015 г.

Днес, 26 май 2015 г., вторник, от 14.30 часа се проведе заседание на Комисията по анализ и отчитане степента на натовареност на органите на съдебната власт (Комисия по натовареност) към ВСС, в състав:
ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА 
МИЛКА ИТОВА - отсъства
РУМЕН БОЕВ - отсъства
РУМЕН ГЕОРГИЕВ 
ЮЛИАНА КОЛЕВА	
По точка 1 от дневния ред присъства и ЛОЗАН ПАНОВ – председател на Върховния касационен съд.

Присъстват от администрацията на ВСС експертни сътрудници към комисията: Красимира Василева – началник-отдел „ЮОДКВСС”, д-я „Правна”, Румен Митев – началник отдел „САОД” в дирекция „ИТСС”, Галина Хаджиева и Емилия Петкова – старши експерти в отдел „САОД”, д-я ИТСС”.

1. ОТНОСНО: Обсъждане на организационни въпроси във връзка с оптимизиране на структурата на районните съдилища.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Представители на комисията, съвместно с председателя на Върховния касационен съд, да проведат срещи в периода 15 юни – 17 юли 2015 г. по апелативни райони с административните ръководители на съответните апелативен и окръжни съдилища в района по следния график:
- за апелативен район София - срещата ще бъде проведена в кабинета на председателя на ВКС на 15.06.2015 г. от 13.30 ч.;
- за апелативен район Пловдив – срещата ще бъде проведена в град Пловдив на 22.06.2015 г., от 13.30 часа;
- за апелативен район Варна – срещата ще бъде проведена в град Варна на 26.06.2015 г. от 10.00 часа;
- за апелативен район Велико Търново – срещата ще бъде проведена в град Велико Търново на 03.07.2015 г. от 10.30 часа;
- за апелативен район Бургас – срещата ще бъде проведена в град Бургас на 10.07.2015 г. от 10.00 часа.

1.2. Изпраща настоящото решение с придружително писмо до председателите на апелативните съдилища с оглед създаване на необходимата организация за провеждане на срещите и присъствието на председателите на окръжните съдилища в съответния район.

2. ОТНОСНО: Писмо изх. № 548/19.05.2015 г. от административните ръководители на Военно-апелативния съд и Военно-апелативната прокуратура с приложена Обща позиция на военните съдии, военните прокурори и военните следователи относно констатациите и препоръките, залегнали в приетия на 08.04.2015 г. от ВСС Анализ на натовареността на военните съдилища и военно-окръжните прокуратури през 2014 година /вх. № 11.04-153/20.05.2015 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
2.1. Приема за сведение Общата позиция, подписана от военните съдии, военните прокурори и военните следователи, приложена към писмо вх. № 11-04-153/20.05.2015 г.

2.2. Прилага общата позиция по т. 2.1. към материалите за заседанието на ВСС, което ще се проведе на 03.06.2015 г. във връзка с натовареността на военните съдилища и прокуратури.

3. ОТНОСНО: Обсъждане на подготвителни действия във връзка с предстоящото заседание на ВСС на 3 юни 2015 г. относно натовареността на военните съдилища.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Комисията счита, че следва да представи на вниманието на Висшия съдебен съвет за заседанието на 03.06.2015 г. постъпилите във връзка с приетия от ВСС с решение по Протокол № 18/2015 г. Анализ за натовареността на военните съдилища и военните прокуратури за 2014 г. материали: становище на Министерството на отбраната; Общата позиция на военните съдии, военните прокурори и военните следователи; писмата на областния управител на област Пловдив, на кмета на община Пловдив и на председателя на Адвокатска колегия Пловдив, с оглед вземане на решение за продължаване на процеса по оптимизиране на органите на военното правораздаване.

3.2. Решението по т.3.1., заедно с описаните в него материали, приети от комисията в предходни заседания, заедно с приетия от ВСС анализ, да бъдат комплектовани и предоставени на администрацията на ВСС за подготвянето им за заседанието на ВСС, което ще се проведе на 3 юни 2015 г.

4. ОТНОСНО: Обсъждане на Проект на Годишен отчет за дейността на комисията през 2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Приема Проекта на Отчет за дейността на Комисията по анализ и отчитане степента на натовареност на органите на съдебната власт за 2014 г., с направените в заседанието уточнения.

4.2. След съгласуване с председателя на комисията окончателният текст на отчета  да бъде публикуван на интернет страницата на ВСС в раздела на комисията, както и да бъде предоставен на председателя на Комисия „Правни въпроси” с оглед изготвяне на Годишния отчет за дейността на ВСС за 2014 г. 

	5. ОТНОСНО: Извлечение от Протокол № 15/05.05.2015 г. /т. 9/ от заседание на Комисия „Публична комуникация”.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. Приема за сведение предоставената от Комисия „Публична комуникация” информация за активността в електронната форма за контакт с ВСС.
5.2. Изисква от Комисия „Публична комуникация” справка за активността с темите в електронната форма за контакт с ВСС от началото на нейното създаване, след което ще се обсъдят предложения за бъдещото развитие на формата за контакт.

6. ОТНОСНО: Извлечение от Протокол № 23/21.05.2015 г. /т. 3/ от заседание на Комисия „Международна дейност”.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

6.1. Приема за сведение поканата от директора на Националния институт на правосъдието за семинар „Езиково-терминологични аспекти на правото на Европейския съюз”, предоставена от Комисия „Международна дейност”.

6.2. Уведомява Комисия „Международна дейност”, че не намира за необходимо да определя представители на комисията – членове на ВСС или експерти от администрацията на ВСС, за участие в семинара.

						ПРЕДСЕДАТЕЛ НА 
						КОМИСИЯТА:                /п/

									КАЛИН КАЛПАКЧИЕВ